# Úradný vestník C 177A/27.

| | ISSN 1977-1037 |
| --- | --- |
| Úradný vestník
  Európskej únie | C 177A |
| | |
| Slovenské vydanie | Informácie a oznámenia | Ročník 6327. mája 2020 |

ISSN 1977-1037

Úradný vestník

Európskej únie

C 177A

Slovenské vydanie

Informácie a oznámenia

Ročník 6327. mája 2020

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Rada |
| 2020/C 177 A/01 | Oznámenie o voľnom pracovnom mieste CONS/AD/165/20 | 1 |

Obsah

Strana

V   Oznamy

ADMINISTRATÍVNE POSTUPY

Rada

2020/C 177 A/01

Oznámenie o voľnom pracovnom mieste CONS/AD/165/20

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Rada

| 27.5.2020 | SK | Úradný vestník Európskej únie | CA 177/1 |
| --- | --- | --- | --- |

27.5.2020

SK

Úradný vestník Európskej únie

CA 177/1

---

Oznámenie o voľnom pracovnom mieste CONS/AD/165/20

(2020/C 177 A/01)

VŠEOBECNÉ INFORMÁCIE

| Útvar | JUR.4 Inštitucionálne otázky, služobný poriadok a právne spory |
| --- | --- |
| Pracovisko | Brusel, budova Justus Lipsius |
| Názov funkcie | Riaditeľ (m/ž) |
| Funkčná skupina a platová trieda | AD 14 |
| Požadovaná bezpečnostná previerka | EU SECRET (EÚ TAJNÉ) |
| TERMÍN NA PODANIE PRIHLÁŠKY: | 18. júna 2020 – 12.00 hod. bruselského času |

Útvar

JUR.4 Inštitucionálne otázky, služobný poriadok a právne spory

Pracovisko

Brusel, budova Justus Lipsius

Názov funkcie

Riaditeľ (m/ž)

Funkčná skupina a platová trieda

AD 14

Požadovaná bezpečnostná previerka

EU SECRET (EÚ TAJNÉ)

TERMÍN NA PODANIE PRIHLÁŠKY:

18. júna 2020 – 12.00 hod. bruselského času

Kto sme

Generálny sekretariát Rady (GSR) pomáha Európskej rade, Rade Európskej únie a ich prípravným orgánom vo všetkých oblastiach ich činnosti. Poskytuje poradenstvo a podporu členom Európskej rady a Rady a ich predsedom vo všetkých oblastiach činnosti vrátane právneho poradenstva a poradenstva v oblasti politík, koordinácie s ostatnými inštitúciami, prípravy kompromisov, ako aj dohľadu a zabezpečenia praktickej stránky potrebnej na dobrú prípravu a fungovanie Európskej rady a Rady.

Právny servis poskytuje právne poradenstvo Európskej rade a Rade a pomáha Európskej rade, Rade a jej prípravným orgánom, predsedníctvu a GSR pri zabezpečovaní zákonnosti a kvality návrhov aktov. V spolupráci s ostatným oddeleniami GSR prispieva k hľadaniu právne čistých a politicky prijateľných riešení, pričom v prípade potreby uplatňuje kreatívny prístup. Na tento účel vydáva na žiadosť Rady alebo z vlastnej iniciatívy úplne nestranné ústne alebo písomné stanoviská k akýmkoľvek otázkam právnej povahy. Právny servis tiež zastupuje Európsku radu a Radu v konaniach na súdoch Únie.

Trvalým cieľom právneho servisu je poskytovať včas nestranné a jasné príspevky, ktoré sa vyznačujú plným rešpektovaním práva.

Právny servis pozostáva zo šiestich tematických riaditeľstiev, ktoré pokrývajú všetky oblasti činnosti Únie, a z jedného riaditeľstva zodpovedného za kvalitu legislatívy. Riaditeľstvo 4 je zodpovedné za spisy súvisiace s oblasťou inštitucionálnych otázok, služobného poriadku a právnych sporov.

Čo ponúkame

Pozíciu riaditeľa (m/ž) riaditeľstva 4 v politicky a právnicky zaujímavom prostredí, na čele tímu 13 vysokokvalifikovaných právnikov a podporného personálu. Pod vedením generálneho riaditeľa budete profesionálne viesť riaditeľstvo a riadiť jeho zdroje, organizovať jeho činnosti a podporovať a motivovať zamestnancov a zamestnankyne v ich práci. Zabezpečíte kvalitu služieb a produktov, za ktoré riaditeľstvo zodpovedá, aj efektívnu komunikáciu a spoluprácu v rámci riaditeľstva, ako aj s ostatnými riaditeľstvami a ďalšími servismi GSR.

Z vlastnej iniciatívy alebo na požiadanie budete Rade, Coreperu alebo iným prípravným orgánom, ako aj generálnemu tajomníkovi Rady, poskytovať písomné alebo ústne poradenstvo na vysokej úrovni o právnych a inštitucionálnych otázkach. V rámci oblastí, ktoré patria do pôsobnosti riaditeľstva budete poskytovať predsedníctvu a/alebo GSR poradenstvo týkajúce sa právnych aspektov spisov, ktoré pomôže pri hľadaní právne čistých a politicky prijateľných riešení.

Budete sledovať zasadnutia Rady, Coreperu a v prípade potreby aj iných prípravných orgánov, zúčastňovať sa na zasadnutiach a prípadne aj na brífingoch, rokovaniach a/alebo trialógoch s cieľom dosiahnuť kompromis a nájsť riešenia. Budete zastupovať právny servis na úrovni riaditeľov v rámci GSR, ako aj navonok, najmä v rámci vzťahov s rotujúcim predsedníctvom a inými inštitúciami. Budete tiež pomáhať Európskej rade alebo Rade a zastupovať ich v právnych sporoch a v prípade potreby pred súdmi EÚ.

Vo všeobecnosti si budete môcť činnosť naplánovať a zorganizovať flexibilne v rámci pracovného času a v závislosti od zasadnutí Coreperu a Rady v oblasti pôsobnosti riaditeľstva. Rovnako ako Váš personál budete môcť využívať výhody flexibilnej organizácie práce v GSR vrátane telepráce. Príležitostne sa môžu vyžadovať služobné cesty do zahraničia, zvyčajne v rámci EÚ (napr. do Luxemburgu a Štrasburgu).

Koho hľadáme

Hľadáme právnika alebo právničku s podrobnou znalosťou práva EÚ a fungovania a postupov EÚ a s dobrým prehľadom o oblastiach, v ktorých riaditeľstvo pôsobí. Skúsenosť s poskytovaním právneho poradenstva na vysokej úrovni v politicky citlivom prostredí je výhodou.

Od všetkých riadiacich pracovníkov GSR sa očakáva, že budú poskytovať poradenstvo svojim nadriadeným a zainteresovaným stranám, riadiť svojich zamestnancov a finančné zdroje a zastupovať GSR. Tieto očakávania sú uvedené v horizontálnom profile riadiaceho pracovníka GSR v prílohe I.

Okrem toho sa od osoby zastávajúcej túto funkciu očakáva:

| — | schopnosť strategicky myslieť a plánovať, predvídať a identifikovať potenciálne problémy a navrhovať realistické riešenia a kompromisy, |
| --- | --- |

—

schopnosť strategicky myslieť a plánovať, predvídať a identifikovať potenciálne problémy a navrhovať realistické riešenia a kompromisy,

| — | vynikajúce komunikačné zručnosti vrátane zručností interpersonálnej komunikácie, |
| --- | --- |

—

vynikajúce komunikačné zručnosti vrátane zručností interpersonálnej komunikácie,

| — | schopnosť udržiavať dobré pracovné vzťahy so škálou interných aj externých partnerov a schopnosť preukázať diplomatické zručnosti, |
| --- | --- |

—

schopnosť udržiavať dobré pracovné vzťahy so škálou interných aj externých partnerov a schopnosť preukázať diplomatické zručnosti,

| — | riadiace zručnosti a schopnosť presadzovať v multikultúrnom a rozmanitom prostredí silného tímového ducha, motivovať zamestnancov a posilňovať ich postavenie s osobitným dôrazom na personálny rozvoj, |
| --- | --- |

—

riadiace zručnosti a schopnosť presadzovať v multikultúrnom a rozmanitom prostredí silného tímového ducha, motivovať zamestnancov a posilňovať ich postavenie s osobitným dôrazom na personálny rozvoj,

| — | schopnosť plánovať a organizovať celkovú prácu riaditeľstva tak, aby sa dodržali kľúčové termíny a zaistilo sa spravodlivé rozdelenie práce v tíme, a schopnosť riadiť zmeny a podporiť personál pri zavádzaní zmien. |
| --- | --- |

—

schopnosť plánovať a organizovať celkovú prácu riaditeľstva tak, aby sa dodržali kľúčové termíny a zaistilo sa spravodlivé rozdelenie práce v tíme, a schopnosť riadiť zmeny a podporiť personál pri zavádzaní zmien.

Vzhľadom na to, že GSR uplatňuje politiku mobility svojich riadiacich pracovníkov, ktorí by mali mať rozsiahle skúsenosti, kandidáti by mali byť počas svojho pôsobenia na GSR pripravení a schopní pracovať v rôznych oblastiach činnosti.

NÁBOROVÁ POLITIKA

Uchádzači a uchádzačky musia v čase podania prihlášky spĺňať tieto požiadavky:

| a) | Všeobecné podmienky







  — | štátna príslušnosť jedného z členských štátov Európskej únie, |
| --- | --- | --- |

a)

Všeobecné podmienky

—

štátna príslušnosť jedného z členských štátov Európskej únie,

| — | požívanie všetkých občianskych práv, |
| --- | --- |

—

požívanie všetkých občianskych práv,

| — | splnené všetky povinnosti, ktoré ukladajú právne predpisy týkajúce sa vojenskej služby. |
| --- | --- |

—

splnené všetky povinnosti, ktoré ukladajú právne predpisy týkajúce sa vojenskej služby.

| b) | Osobitné podmienky







  — | univerzitný diplom v odbore právo, ktorý umožňuje prístup k doktorandskému štúdiu práva (1), |
| --- | --- | --- |

b)

Osobitné podmienky

—

univerzitný diplom v odbore právo, ktorý umožňuje prístup k doktorandskému štúdiu práva (1),

| — | aspoň 15 rokov profesijných skúseností pri poskytovaní právneho poradenstva, z toho aspoň tri roky vykonávania riadiacich a organizačných úloh. Tri roky pôsobenia vo funkcii s dôležitými úlohami týkajúcimi sa právnej koordinácie by sa považovali za prax rovnocennú požadovanej riadiacej praxi. |
| --- | --- |

—

aspoň 15 rokov profesijných skúseností pri poskytovaní právneho poradenstva, z toho aspoň tri roky vykonávania riadiacich a organizačných úloh. Tri roky pôsobenia vo funkcii s dôležitými úlohami týkajúcimi sa právnej koordinácie by sa považovali za prax rovnocennú požadovanej riadiacej praxi.

| — | vzhľadom na to, že na komunikáciu v rámci GSR, ako aj s inými inštitúciami sa vo veľkej miere používa anglický a francúzsky jazyk, vyžaduje sa vynikajúca znalosť jedného z týchto dvoch jazykov a dobrá znalosť druhého. Znalosť ďalších úradných jazykov EÚ je výhodou. |
| --- | --- |

—

vzhľadom na to, že na komunikáciu v rámci GSR, ako aj s inými inštitúciami sa vo veľkej miere používa anglický a francúzsky jazyk, vyžaduje sa vynikajúca znalosť jedného z týchto dvoch jazykov a dobrá znalosť druhého. Znalosť ďalších úradných jazykov EÚ je výhodou.

Poznámka:

| (1) | Funkcia si vyžaduje bezpečnostnú previerku umožňujúcu prístup k utajovaným dokumentom (úroveň EU SECRET). Osoby uchádzajúce sa o toto pracovné miesto musia byť ochotné podstúpiť bezpečnostné vyšetrovanie v zmysle rozhodnutia Rady 2013/488/EÚ (2). Vymenovanie do funkcie sa uskutoční iba pod podmienkou, že vybraná osoba je držiteľom platného osvedčenia o bezpečnostnej previerke. Ak príslušný kandidát alebo kandidátka nemá bezpečnostnú previerku, ponúkne sa im zmluva na dobu určitú, kým nebude známy výsledok bezpečnostného vyšetrovania. |
| --- | --- |

(1)

| (2) | Od úspešných uchádzačov a uchádzačiek sa očakáva, že v prípade potreby absolvujú program odbornej prípravy GSR pre riadiacich pracovníkov. |
| --- | --- |

(2)

POZNÁMKA

Vzhľadom na to, že toto pracovné miesto bolo označené za citlivé, môže byť osoba, ktorá ho obsadí, po piatich rokoch povinná zmeniť pracovné miesto.

VÝBEROVÉ KONANIE

Pri výbere úspešného kandidáta či kandidátky pomáha menovaciemu orgánu poradný výbor pre výberové konanie. Poradnému výboru pre výberové konanie bude poskytovať podporu hodnotiace centrum, ktoré vedú externí konzultanti pre výber zamestnancov. Správy hodnotiaceho centra týkajúce sa toho istého typu pracovného miesta prestanú byť platné po uplynutí dvoch rokov od dátumu vykonania príslušných hodnotení alebo po ukončení rámcovej zmluvy medzi GSR a príslušným hodnotiacim centrom v závislosti od toho, čo nastane skôr.

Poradný výbor pre výberové konanie na základe prihlášok najskôr vyhodnotí a porovná kvalifikáciu, prax a motiváciu všetkých uchádzačov a uchádzačiek. Na základe tohto porovnávacieho posúdenia pripraví poradný výbor pre výberové konanie užší zoznam osôb, ktoré považuje za najvhodnejšie, a pozve ich na prvý pohovor. Keďže sa tento prvý výber zakladá na porovnávacom posúdení prihlášok, splnenie požiadaviek uvedených v tomto oznámení o voľnom pracovnom mieste nezaručuje pozvanie na prvý pohovor. Poradný výbor pre výberové konanie urobí výber spomedzi kandidátov a kandidátok, s ktorými sa uskutočnil pohovor, a pozve ich na pohovor v hodnotiacom centre, ako aj na druhý pohovor s poradným výborom pre výberové konanie.

Predbežný plán výberového konania:

| — | uchádzačom a uchádzačkám vybraným na pohovor by sa mali zaslať príslušné informácie koncom júna 2020, |
| --- | --- |

—

uchádzačom a uchádzačkám vybraným na pohovor by sa mali zaslať príslušné informácie koncom júna 2020,

| — | prvé pohovory by sa mali uskutočniť začiatkom júla 2020, |
| --- | --- |

—

prvé pohovory by sa mali uskutočniť začiatkom júla 2020,

| — | pohovory v hodnotiacom centre by sa mali uskutočniť koncom júla 2020, |
| --- | --- |

—

pohovory v hodnotiacom centre by sa mali uskutočniť koncom júla 2020,

| — | druhé kolo pohovorov by malo prebehnúť na začiatku septembra 2020. |
| --- | --- |

—

druhé kolo pohovorov by malo prebehnúť na začiatku septembra 2020.

Poznámka: Uvedený harmonogram je len orientačný a najmä podlieha dôsledkom reštriktívnych opatrení zavedených v súvislosti s pandémiou COVID-19.

PRÁVNY ZÁKLAD

Toto voľné pracovné miesto sa zverejňuje v súlade s článkom 29 ods. 2 Služobného poriadku úradníkov Európskej únie (3) (miesto vrcholového manažmentu).

Toto voľné pracovné miesto sa zverejnilo vo všetkých inštitúciách Európskej únie, ako aj mimo inštitúcií.

AKO SA O MIESTO UCHÁDZAŤ

Dátum uzávierky pre zasielanie prihlášok je 18. júna 2020 o 12.00 hod. bruselského času.

Prihlášky sa prijímajú len elektronickou poštou a musia sa zasielať na adresu: applications.management@consilium.europa.eu (4) najneskôr k dátumu uzávierky. Neskoro zaslané prihlášky sa nebudú brať do úvahy.

Uvedená e-mailová adresa sa musí používať na všetku korešpondenciu týkajúcu sa výberového konania (e-mailová správa musí mať v predmete uvedené: CONS/AD/165/20 JUR.4)

Pred odoslaním prihlášky by si mali uchádzači a uchádzačky dôkladne skontrolovať, či spĺňajú všetky kritériá oprávnenosti, aby tak predišli automatickému vylúčeniu z výberového konania.

Platné sú len prihlášky, ktoré obsahujú:

| a) | riadne vyplnený formulár (príloha V) s uvedením dátumu; prihláška je dostupná v elektronickej forme na webovom sídle Rady na adrese: http://www.consilium.europa.eu/en/general-secretariat/jobs/job-opportunities/; |
| --- | --- |

a)

riadne vyplnený formulár (príloha V) s uvedením dátumu; prihláška je dostupná v elektronickej forme na webovom sídle Rady na adrese: http://www.consilium.europa.eu/en/general-secretariat/jobs/job-opportunities/;

| b) | podrobný životopis (5) s motivačným listom v anglickom alebo francúzskom jazyku, pokiaľ možno v európskom formáte (http://europass.cedefop.europa.eu), v ktorom sa uvedie celá profesijná minulosť uchádzača či uchádzačky, a najmä tituly alebo diplomy, znalosti jazykov, prax a súčasné zamestnanie; ako aj |
| --- | --- |

b)

podrobný životopis (5) s motivačným listom v anglickom alebo francúzskom jazyku, pokiaľ možno v európskom formáte (http://europass.cedefop.europa.eu), v ktorom sa uvedie celá profesijná minulosť uchádzača či uchádzačky, a najmä tituly alebo diplomy, znalosti jazykov, prax a súčasné zamestnanie; ako aj

| c) | kópie diplomov osvedčujúcich vzdelanie a kópie dokladov a potvrdení osvedčujúcich odbornú prax. Sprievodné dokumenty musia pochádzať od tretej strany a nestačí poslať len životopis uvedený v písmene b). |
| --- | --- |

c)

kópie diplomov osvedčujúcich vzdelanie a kópie dokladov a potvrdení osvedčujúcich odbornú prax. Sprievodné dokumenty musia pochádzať od tretej strany a nestačí poslať len životopis uvedený v písmene b).

Ak prihláška nebude obsahovať tieto dokumenty, bude sa považovať za neplatnú.

Všetky dokumenty pripojené k prihláške musia byť vo formáte MS Word, pdf alebo jpg, pomenované (v anglickom alebo francúzskom jazyku) a očíslované (príloha 1, 2 atď.). Priložený musí byť aj zoznam všetkých príloh. Prihlášky zaslané poštou alebo prostredníctvom cloudových technológií alebo platforiem na zdieľanie súborov sa nebudú brať do úvahy.

Od vybraných uchádzačov a uchádzačiek sa bude požadovať, aby predložili originály uvedených dokladov.

Dostanete e-mail: potvrdzujúci prijatie vašej žiadosti. Technické komplikácie spojené s prenosom e-mailov nemožno nikdy úplne vylúčiť. Ak nedostanete e-mail: potvrdzujúci prijatie vašej prihlášky, overte si na adrese applications.management@consilium.europa.eu, či sa vaša prihláška doručila na GSR. Vzhľadom na to, že poradný výbor pre výberové konanie začne pracovať krátko po dátume uzávierky podávania prihlášok, odporúčame, aby ste si všetko potrebné overili v týždni nasledujúcom po tomto dátume.

ROVNOSŤ PRÍLEŽITOSTÍ

GSR uplatňuje politiku rovnosti príležitostí (pozri prílohu II). GSR sa ako zamestnávateľ zaväzuje zabezpečiť rodovú rovnosť a predchádzať akejkoľvek diskriminácii. Aktívne víta prihlášky od všetkých kvalifikovaných uchádzačov a uchádzačiek s rôznorodými skúsenosťami a schopnosťami z čo najširšieho geografického spektra členských štátov EÚ. S cieľom podporiť rodovú rovnosť GSR nabáda ženy, aby sa uchádzali o túto pozíciu.

Osobám so zdravotným postihnutím možno poskytnúť pomoc počas procesu prijímania do zamestnania. Ďalšie informácie si môžete vyžiadať na e-mailovej adrese Equal.opportunities@consilium.europa.eu.

OPAKOVANÉ PRESKÚMANIE PRIHLÁŠOK

Postupy týkajúce sa sťažností, odvolaní a sťažností európskemu ombudsmanovi sú uvedené v prílohe III k tomuto oznámeniu o voľnom pracovnom mieste.

OCHRANA ÚDAJOV

Predpisy týkajúce sa spracúvania osobných údajov v súvislosti s týmto výberovým konaním sú uvedené v prílohe IV k tomuto oznámeniu o voľnom pracovnom mieste.

---

(1)  Podľa článku 5 ods. 3 písm. c) Služobného poriadku úradníkov Európskej únie (ďalej len „služobný poriadok“) musia uchádzači dosiahnuť najmenej:

| i) | úroveň vzdelania, ktorá zodpovedá dokončenému vysokoškolskému štúdiu, osvedčená diplomom, ak je normálna dĺžka vysokoškolského štúdia štyri roky alebo viac, alebo |
| --- | --- |

i)

úroveň vzdelania, ktorá zodpovedá dokončenému vysokoškolskému štúdiu, osvedčená diplomom, ak je normálna dĺžka vysokoškolského štúdia štyri roky alebo viac, alebo

| ii) | úroveň vzdelania, ktorá zodpovedá dokončenému vysokoškolskému štúdiu, osvedčená diplomom, a zodpovedajúca odborná prax v dĺžke aspoň jedného roka, ak je normálna dĺžka vysokoškolského štúdia aspoň tri roky. |
| --- | --- |

ii)

úroveň vzdelania, ktorá zodpovedá dokončenému vysokoškolskému štúdiu, osvedčená diplomom, a zodpovedajúca odborná prax v dĺžke aspoň jedného roka, ak je normálna dĺžka vysokoškolského štúdia aspoň tri roky.

(2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

(3)  Služobný poriadok úradníkov Európskej únie a podmienky zamestnávania ostatných zamestnancov Európskej únie ustanovené nariadením (EHS, Euratom, ESUO) č. 259/68 (Ú. v. ES L 56, 4.3.1968, s. 1), naposledy zmenené a doplnené nariadením Parlamentu a Rady (EÚ) č. 1023/2013 (Ú. v. EÚ L 287, 29.10.2013, s. 15).

(4)  Táto e-mailová adresa je napojená na funkčnú elektronickú schránku a môže spracúvať len správy s nastavením citlivosti „Normal“ (normálne); e-maily s iným nastavením citlivosti [napr. „Personal“ (osobné), „Private“ (súkromné), „Confidential“ (dôverné)] sa nemôžu spracúvať. Zvoľte preto možnosť nastavenia citlivosti „normálne“. Veľkosť e-mailu nesmie presiahnuť 25 MB. Ak e-mail: spolu s prílohami presiahne túto maximálnu veľkosť, rozdeľte prílohy do viacerých e-mailov.

(5)  Žiadame uchádzačov a uchádzačky, aby v životopise neuvádzali fotografie.

---

PRÍLOHA I

Horizontálny profil riadiaceho pracovníka GSR

Ako riadiaci pracovník (m/ž) GSR poskytujete pridanú hodnotu tým, že pôsobíte ako poradca a riadiaci pracovník a vždy zastupujete GSR.

Pri výkone týchto úloh sa od Vás očakávajú tieto činnosti a schopnosti:

v pozícii zástupcu:

| — | konať čestne – navonok aj v rámci inštitúcie, |
| --- | --- |

—

konať čestne – navonok aj v rámci inštitúcie,

| — | konať v záujme Európskej rady a Rady, ako aj celej Únie a zabezpečiť, aby sa akékoľvek odchýlky odhalili a riešili, |
| --- | --- |

—

konať v záujme Európskej rady a Rady, ako aj celej Únie a zabezpečiť, aby sa akékoľvek odchýlky odhalili a riešili,

| — | vytvoriť vzťahy vyznačujúce sa dôverou a otvorenosťou a preukázať aktivitu v nadväzovaní kontaktov, |
| --- | --- |

—

vytvoriť vzťahy vyznačujúce sa dôverou a otvorenosťou a preukázať aktivitu v nadväzovaní kontaktov,

| — | zamerať sa na výsledky a uplatňovať svoj vplyv, a zároveň konať zdvorilo a orientovať na poskytovanie služieb, |
| --- | --- |

—

zamerať sa na výsledky a uplatňovať svoj vplyv, a zároveň konať zdvorilo a orientovať na poskytovanie služieb,

v pozícii poradcu:

| — | prispievať k rozvoju Únie, konať proaktívne a tvorivo, myslieť dopredu a mať plán pre budúci vývoj, konať ako osoba, ktorá prináša riešenia, |
| --- | --- |

—

prispievať k rozvoju Únie, konať proaktívne a tvorivo, myslieť dopredu a mať plán pre budúci vývoj, konať ako osoba, ktorá prináša riešenia,

| — | poskytovať našim zainteresovaným stranám poradenstvo s cieľom uľahčiť im dosahovanie cieľov a pôsobiť v záujme našich dvoch inštitúcií, konať objektívne a spravodlivo, |
| --- | --- |

—

poskytovať našim zainteresovaným stranám poradenstvo s cieľom uľahčiť im dosahovanie cieľov a pôsobiť v záujme našich dvoch inštitúcií, konať objektívne a spravodlivo,

| — | uvedomovať si interakciu medzi rozhodovaním a verejnou diskusiou, zabezpečiť, aby ste v poradenstve zohľadnili politickú situáciu našich zainteresovaných strán a komunikačné hľadisko, |
| --- | --- |

—

uvedomovať si interakciu medzi rozhodovaním a verejnou diskusiou, zabezpečiť, aby ste v poradenstve zohľadnili politickú situáciu našich zainteresovaných strán a komunikačné hľadisko,

| — | uľahčovať legitímne rozhodovanie prostredníctvom spolupráce, dobrých pracovných podmienok a kompromisu medzi členskými štátmi a inštitúciami, ako aj s ostatnými zainteresovanými stranami, |
| --- | --- |

—

uľahčovať legitímne rozhodovanie prostredníctvom spolupráce, dobrých pracovných podmienok a kompromisu medzi členskými štátmi a inštitúciami, ako aj s ostatnými zainteresovanými stranami,

| — | udržiavať si informovanosť o vývoji v oblasti svojej právomoci, a to aj nad rámec samotnej práce Európskej rady a Rady, posudzovať jednotlivé situácie komplexne, |
| --- | --- |

—

udržiavať si informovanosť o vývoji v oblasti svojej právomoci, a to aj nad rámec samotnej práce Európskej rady a Rady, posudzovať jednotlivé situácie komplexne,

v pozícii riadiaceho pracovníka:

| — | umožniť svojim zamestnancom, aby rozvíjali svoje schopnosti; delegovať úlohy, dôverovať, podporovať a motivovať, dávať spätnú väzbu a usmernenia, podporovať iniciatívu a odvahu myslieť mimo zabehnutých postupov, zredukovať hierarchiu a kontrolu na minimum pri súčasnom zachovaní kvality, |
| --- | --- |

—

umožniť svojim zamestnancom, aby rozvíjali svoje schopnosti; delegovať úlohy, dôverovať, podporovať a motivovať, dávať spätnú väzbu a usmernenia, podporovať iniciatívu a odvahu myslieť mimo zabehnutých postupov, zredukovať hierarchiu a kontrolu na minimum pri súčasnom zachovaní kvality,

| — | zrozumiteľne komunikovať o cieľoch a očakávaniach a zabezpečovať tok informácií smerom k zamestnancom, od nich a medzi nimi, ako aj s ostatnými generálnymi riaditeľstvami, riaditeľstvami a jednotkami, |
| --- | --- |

—

zrozumiteľne komunikovať o cieľoch a očakávaniach a zabezpečovať tok informácií smerom k zamestnancom, od nich a medzi nimi, ako aj s ostatnými generálnymi riaditeľstvami, riaditeľstvami a jednotkami,

| — | konať vždy v záujme GSR ako celku, nie len vášho vlastného generálneho riaditeľstva, riaditeľstva alebo jednotky a zabezpečiť, aby sme našim zainteresovaným stranám vždy poskytli potrebnú podporu; prekonávať uzavretý spôsob myslenia, |
| --- | --- |

—

konať vždy v záujme GSR ako celku, nie len vášho vlastného generálneho riaditeľstva, riaditeľstva alebo jednotky a zabezpečiť, aby sme našim zainteresovaným stranám vždy poskytli potrebnú podporu; prekonávať uzavretý spôsob myslenia,

| — | mať odvahu včas riešiť konflikty, nedostatočný výkon a iné problémy, zabezpečiť dobré pracovné podmienky a rozvoj svojich zamestnancov a plniť povinnosť starostlivosti o zamestnancov, |
| --- | --- |

—

mať odvahu včas riešiť konflikty, nedostatočný výkon a iné problémy, zabezpečiť dobré pracovné podmienky a rozvoj svojich zamestnancov a plniť povinnosť starostlivosti o zamestnancov,

| — | zapojiť vašich zamestnancov a zamestnankyne do presadzovania a uľahčovania zmien tak, aby GSR držal krok s vývojom a stal sa dynamickejším, pružnejším a kolaboratívnejším, ísť príkladom, |
| --- | --- |

—

zapojiť vašich zamestnancov a zamestnankyne do presadzovania a uľahčovania zmien tak, aby GSR držal krok s vývojom a stal sa dynamickejším, pružnejším a kolaboratívnejším, ísť príkladom,

| — | prevziať zodpovednosť za optimálne využívanie ľudských a finančných zdrojov GSR. |
| --- | --- |

—

prevziať zodpovednosť za optimálne využívanie ľudských a finančných zdrojov GSR.

---

PRÍLOHA II

Rovnosť príležitostí na Generálnom sekretariáte Rady (GSR)

Generálny sekretariát Rady poskytuje všetkým svojim zamestnancom a uchádzačom o zamestnanie rovnaké príležitosti. GSR sa ako zamestnávateľ zaväzuje zabezpečiť rovnosť medzi mužmi a ženami a predchádzať akejkoľvek diskriminácii. Aktívne víta prihlášky od všetkých kvalifikovaných uchádzačov a uchádzačiek s rôznorodými skúsenosťami a schopnosťami z čo najširšieho geografického spektra členských štátov EÚ.

Hlavné ciele politiky rovnosti príležitostí GSR sú:

| — | dosiahnuť vyvážené zastúpenie mužov a žien. GSR nabáda ženy, aby sa uchádzali predovšetkým o riadiace pozície, na ktorých sú momentálne nedostatočne zastúpené, |
| --- | --- |

—

dosiahnuť vyvážené zastúpenie mužov a žien. GSR nabáda ženy, aby sa uchádzali predovšetkým o riadiace pozície, na ktorých sú momentálne nedostatočne zastúpené,

| — | zlepšiť prístupnosť pracoviska a zabezpečiť, aby bolo inkluzívne. Pre osoby so zdravotným postihnutím možno zabezpečiť primerané úpravy, pokiaľ to nebude predstavovať neprimerané zaťaženie zdrojov inštitúcie. Osobám so zdravotným postihnutím možno poskytnúť pomoc počas procesu prijímania do zamestnania, |
| --- | --- |

—

zlepšiť prístupnosť pracoviska a zabezpečiť, aby bolo inkluzívne. Pre osoby so zdravotným postihnutím možno zabezpečiť primerané úpravy, pokiaľ to nebude predstavovať neprimerané zaťaženie zdrojov inštitúcie. Osobám so zdravotným postihnutím možno poskytnúť pomoc počas procesu prijímania do zamestnania,

| — | zabezpečiť, aby politiky v oblasti ľudských zdrojov a personálneho riadenia rešpektovali zásady rovnosti a nediskriminácie, |
| --- | --- |

—

zabezpečiť, aby politiky v oblasti ľudských zdrojov a personálneho riadenia rešpektovali zásady rovnosti a nediskriminácie,

| — | chrániť zamestnancov a zamestnankyne pred obťažovaním na pracovisku, |
| --- | --- |

—

chrániť zamestnancov a zamestnankyne pred obťažovaním na pracovisku,

| — | zosúladiť pracovný a súkromný život. GSR ponúka komplexný balík flexibilných pracovných podmienok vrátane telepráce, individuálneho pracovného času a možnosti pre matky a otcov čerpať rodičovskú dovolenku v súlade so služobným poriadkom. GSR má k dispozícii jasle pre deti od 0 do 4 rokov. Európska komisia prevádzkuje zariadenia starostlivosti o deti po vyučovaní a počas prázdnin, ktoré môžu navštevovať aj deti personálu GSR. |
| --- | --- |

—

zosúladiť pracovný a súkromný život. GSR ponúka komplexný balík flexibilných pracovných podmienok vrátane telepráce, individuálneho pracovného času a možnosti pre matky a otcov čerpať rodičovskú dovolenku v súlade so služobným poriadkom. GSR má k dispozícii jasle pre deti od 0 do 4 rokov. Európska komisia prevádzkuje zariadenia starostlivosti o deti po vyučovaní a počas prázdnin, ktoré môžu navštevovať aj deti personálu GSR.

Ďalšie informácie si môžete vyžiadať na e-mailovej adrese Equal.opportunities@consilium.europa.eu

---

PRÍLOHA III

INTERNÁ SŤAŽNOSŤ – SÚDNE ODVOLANIE – SŤAŽNOSŤ EURÓPSKEMU OMBUDSMANOVI

Ak v ktoromkoľvek štádiu výberového konania pociťujete nespokojnosť s tým, ako sa s Vašou žiadosťou zaobchádza, máte právo podať sťažnosť.

Interná sťažnosť

Ak pociťujete nespokojnosť s rozhodnutím, ktoré sa Vás týka, môžete do troch mesiacov od oznámenia rozhodnutia podať sťažnosť podľa článku 90 ods. 2 Služobného poriadku úradníkov Európskej únie na adresu:

| Council of the European Union |
| --- |
| Legal Advisers to the Administration Unit, ORG 1.F |
| Rue de la Loi/Wetstraat 175 |
| B-1048 BRUXELLES/BRUSSEL |
| BELGIQUE/BELGIË |
| e-mailová adresa: legal.advisersHR@consilium.europa.eu |

Council of the European Union

Legal Advisers to the Administration Unit, ORG 1.F

Rue de la Loi/Wetstraat 175

B-1048 BRUXELLES/BRUSSEL

BELGIQUE/BELGIË

e-mailová adresa: legal.advisersHR@consilium.europa.eu

Menovací orgán písomne odpovie na takéto sťažnosti do štyroch mesiacov od ich doručenia. Ak však sťažnosť podáte dostatočne skoro, je možné, že rozhodnutie, ktoré je predmetom Vašej sťažnosti, bude môcť preskúmať poradný výbor pre výberové konanie, a na tomto základe Vám odpovedať.

Súdne odvolanie

Ak pociťujete nespokojnosť s odpoveďou menovacieho orgánu v rámci postupu interných sťažností, môžete podať súdne odvolanie podľa článku 91 služobného poriadku na adresu:

| General Court of the European Union |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

General Court of the European Union

Rue du Fort Niedergrünewald

L-2925 Luxembourg

LUXEMBOURG

Sťažnosť európskemu ombudsmanovi

Po vyčerpaní všetkých možností nápravy na GSR, najmä v rámci postupu interných sťažností podľa článku 90 ods. 2 služobného poriadku, môžete rovnako ako všetci občania a občianky Únie podať sťažnosť európskemu ombudsmanovi:

| The European Ombudsman |
| --- |
| 1, avenue du Président Robert Schuman – BP 403 |
| F-67001 Strasbourg Cedex |
| FRANCE |

The European Ombudsman

1, avenue du Président Robert Schuman – BP 403

F-67001 Strasbourg Cedex

FRANCE

podľa článku 228 ods. 1 Zmluvy o fungovaní Európskej únie a v súlade s podmienkami stanovenými v rozhodnutí Európskeho parlamentu 94/262/ESUO, ES, Euratom (1).

Upozorňujeme uchádzačov a uchádzačky, že sťažnosť európskemu ombudsmanovi nemá odkladný účinok, pokiaľ ide o lehotu podľa článku 90 ods. 2 a článku 91 služobného poriadku stanovenú na podanie sťažnosti alebo odvolania na Všeobecný súd Európskej únie na základe článku 270 Zmluvy o fungovaní Európskej únie.

---

(1)  Rozhodnutie Európskeho parlamentu 94/262/ESUO, ES, Euratom z 9. marca 1994 o pravidlách a všeobecných podmienkach vykonávania úloh ombudsmana uverejnenom v Úradnom vestníku Európskych spoločenstiev (Ú. v. ES L 113, 4.5.1994, s. 15).

---

PRÍLOHA IV

OCHRANA ÚDAJOV

Ako inštitúcia zodpovedná za organizovanie výberového konania Generálny sekretariát Rady zabezpečí, že sa osobné údaje uchádzačov a uchádzačiek spracúvajú v súlade s nariadením Európskeho parlamentu a Rady (EÚ) 2018/1725 (1).

Právnym základom pre výberové konanie je Služobný poriadok úradníkov Európskej únie a rozhodnutie Rady 2013/488/EÚ (2). Za výberové konanie zodpovedá riaditeľstvo pre ľudské zdroje (ORG.1), oddelenie pre personál a mobilitu a prevádzkovateľom je vedúci uvedeného oddelenia. K informáciám, ktoré uchádzači a uchádzačky poskytnú, budú mať prístup pracovníci úradu pre výber úradníkov a ich nadriadení, ďalej členovia poradného výboru pre výberové konanie a v prípade potreby aj oddelenie pre právne poradenstvo. Administratívne informácie umožňujúce identifikáciu kandidáta či kandidátky a/alebo potrebné na praktickú organizáciu konania sa môžu zaslať hodnotiacemu centru.

Cieľom spracúvania údajov je zhromaždiť údaje na účely identifikácie všetkých uchádzačov a uchádzačiek o určité pracovné miesto na Generálnom sekretariáte Rady, ako aj na účely výberu uchádzača či uchádzačky.

Ide o tieto údaje:

| — | osobné údaje, ktoré umožňujú identifikáciu uchádzačov a uchádzačiek (priezvisko, meno, dátum narodenia, pohlavie, štátna príslušnosť), |
| --- | --- |

—

osobné údaje, ktoré umožňujú identifikáciu uchádzačov a uchádzačiek (priezvisko, meno, dátum narodenia, pohlavie, štátna príslušnosť),

| — | informácie, ktoré uchádzači a uchádzačky poskytujú, aby uľahčili praktickú organizáciu konania (poštová a e-mailová adresa, telefónne číslo), |
| --- | --- |

—

informácie, ktoré uchádzači a uchádzačky poskytujú, aby uľahčili praktickú organizáciu konania (poštová a e-mailová adresa, telefónne číslo),

| — | informácie, ktoré uchádzači a uchádzačky poskytujú, aby bolo možné posúdiť, či spĺňajú kritéria uvedené v oznámení o voľnom pracovnom mieste (štátna príslušnosť, znalosť jazykov, titul/diplom uchádzača či uchádzačky a rok, v ktorom ich získali, a názov inštitúcie, ktorá ich udelila; odborná prax), |
| --- | --- |

—

informácie, ktoré uchádzači a uchádzačky poskytujú, aby bolo možné posúdiť, či spĺňajú kritéria uvedené v oznámení o voľnom pracovnom mieste (štátna príslušnosť, znalosť jazykov, titul/diplom uchádzača či uchádzačky a rok, v ktorom ich získali, a názov inštitúcie, ktorá ich udelila; odborná prax),

| — | prípadne informácie o type a platnosti bezpečnostnej previerky uchádzača či uchádzačky, |
| --- | --- |

—

prípadne informácie o type a platnosti bezpečnostnej previerky uchádzača či uchádzačky,

| — | výsledky výberových testov, na ktorých sa uchádzači a uchádzačky zúčastnia, vrátane hodnotenia, ktoré konzultanti hodnotiaceho centra vypracujú pre výbor pre výberové konanie. |
| --- | --- |

—

výsledky výberových testov, na ktorých sa uchádzači a uchádzačky zúčastnia, vrátane hodnotenia, ktoré konzultanti hodnotiaceho centra vypracujú pre výbor pre výberové konanie.

Spracúvanie údajov sa začína dňom doručenia prihlášky. Prihlášky sa uchovávajú dva roky.

Všetci uchádzači a uchádzačky si môžu uplatniť právo na prístup k osobným údajom a právo na ich opravu. Odôvodnené žiadosti by sa mali zaslať úradu pre výber úradníkov e-mailom na adresu selection.officials@consilium.europa.eu.

Uchádzači a uchádzačky sa môžu kedykoľvek obrátiť na európskeho dozorného úradníka pre ochranu údajov (edps@edps.europa.eu).

---

(1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

(2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

---

PRÍLOHA V

Image 1

Image 2

Image 3

Image 4

Image 5

Image 6

Image 7

Image 8

Image 9

Image 10

---